2025 திபெத் நிலநடுக்கம்

2025 திபெத் நிலநடுக்கம் (2025 Tibet earthquake) திபெத் பகுதியில் உள்ள மலைத்தொடரில் 2025 ஆம் ஆண்டு சனவரி மாதம் 7 ஆம் தேதியன்று நிகழ்ந்த நிலநடுக்கத்தைக் குறிக்கும். இந்நிலநடுக்கத்தில் குறைந்தது 126 பேர் உயிரிழந்ததாகவும் 188 பேர் காயம் அடைந்ததாகவும் சீன அரசு ஊடகம் தெரிவித்தது. திபெத்தில் உள்ள புனித நகரமான சிகாட்சேயில் உள்ளூர் நேரப்படி காலை 9:00 மணியளவில் இந்நிலநடுக்கம் ஏற்பட்டது. 7.1 ரிக்டர் என்ற அளவில் மேற்பரப்புக்கு கீழே 10 கிலோமீட்டர் (சுமார் ஆறு மைல்) ஆழத்தில் நிலநடுக்கம் ஏற்பட்டுள்ளது. குறிப்பாக தென்மேற்கு சீனாவின் திபெத் தன்னாட்சிப் பகுதியிலுள்ள சிகாட்சே மாகாணத்தில் அமைந்துள்ள திங்ரி மாகாணம் இந்நிலநடுக்கத்தில் பாதிக்கப்பட்டது. 
இந்த நிலநடுக்கத்தால் நேபாளத்திலும் 13 பேர் காயமடைந்தனர் மற்றும் வட இந்தியாவில் சிறிய சேதம் ஏற்பட்டது. தெற்காசியா முழுவதும் நடுக்கம் உணரப்பட்டது. 2021 ஆம் ஆண்டு மே மாதத்திற்குப் பிறகு சீனாவில் நிகழ்ந்த மிகப்பெரிய நிலநடுக்கம் இதுவாகும். 2023 ஆம் ஆண்டு திசம்பர் மாதத்திற்குப் பிறகு ஏற்பட்ட அதிக உயிரிழப்பும் இதுவாகும். 

கண்டத்தட்டு அமைப்பு
யூரேசிய தட்டுடன் இந்தியக் கண்டத் தட்டு மோதியதால் ஏற்பட்ட மேலோடு தடித்தல் காரணமாக இமயமலையை உருவாக்கி திபெத்திய பீடபூமி அதன் உயரத்தை அடைகிறது. பீடபூமிக்கு உள்ளேயே நிகழும் பிளவுகள் மோதல்-நழுவுதல் மற்றும் சாதாரண வழிமுறைகளுடன் தொடர்புடையதாகும். 

மேற்கோள்கள்
.

பகுப்பு:சீனாவில் நிலநடுக்கங்கள்
பகுப்பு:நேபாளத்தில் நிலநடுக்கங்கள்
பகுப்பு:2025 நிலநடுக்கங்கள்
பகுப்பு:நிலநடுக்கங்கள்